José Sarmiento Valladares

José Sarmiento de Valladares, primeiro duque de Atrisco,Por el Excelentissimo Señor Don Joseph Sarmiento de Valladares, Duque, y Señor de Atrisco… 1707. Universidade Complutense de Madrid. bautizado o 4 de maio de 1643 en San Román de Saxamonde, Redondela, e finado o 10 de setembro de 1708 en Madrid, foi vicerrei de Nova España. Era fillo de Gregorio Sarmiento de Valladares e Juana Sarmiento y Niño de Castro.

 Traxectoria 
miniatura|Igrexa, único elemento que queda do pazo de S. Román, onde viviu José Sarmiento de Valladares.
Foi o segundo fillo de Gregorio Sarmiento de Valladares e a súa curmá Juana Sarmiento; e sobriño de Diego Sarmiento de Valladares, bispo e inquisidor xeneral."Valladares, Marquesado de"  Xenealoxía.org. 29/5/2066. O seu irmán máis vello, Luis Sarmiento de Valladares, foi o primeiro marques de Valladares.

Casou entre 1688 e 1689 cunha cuarta neta do gobernante azteca Moctezuma, Jerónima María de Moctezuma, III condesa de Moctezuma de Tultengo († novembro de 1692), coa que tivo dúas fillas, Fausta Dominga († 1697) e Melchora Juana († 1717), sucesivas condesas de Moctezuma, que non tiveron descendencia. Despois de enviuvar, casou en segundas nupcias, en xaneiro de 1694 en Madrid, con María Andrea de Guzmán e Dávila († 1709), filla dos Marqueses de Astorga, coa que tivo unha filla, Bernarda Dominica Sarmiento de Valladares e Guzmán († 1752), que casou dúas veces e non tivo descendencia.

Designado vicerrei en decembro de 1696, tomou posesión do cargo en febreiro de 1697. Ese mesmo ano concedeu permiso oficial aos xesuítas Juan María de Salvatierra e Eusebio Francisco Kino, para emprender novas actividades misioneiras e de exploración territorial da Baixa California.. "Sarmiento de Valladares, José (1643-1708)" Enciclopedia Universal Micronet (DVD). Autorizou o consumo de pulque polos indíxenas.

Foi o derradeiro vicerrei que serviu á Casa de Austria. En 1702 participou na Batalla de Rande. En decreto de 17 de novembro de 1704, recollido en Real Despacho de 17 de abril de 1708, Filipe V outorgoulle o título de duque de Atrisco, con Grandeza de España de primeira clase. (1984) Títulos nobiliarios con Grandeza de España concedidos en Indias"Duque de Atrisco" Grandes de España .

 Notas 

 Véxase tamén 

 Bibliografía 


 : "Os Moctezuma e Galicia (I). Sarmiento de Valladares, Conde de Moctezuma, Vicerrei de Nova España (1696-1701)", Estudios Migratorios, n.º 3 (1997), pp. 35–63.
 : "Os Moctezuma e Galicia (II). Orixe e evolución do Condado de Moctezuma", Estudios Migratorios, n.º 4 (1997), pp. 9–39.




 Outros artigos 
 Lista de vicerreis de Nova España
 Estrabismo
 Ligazóns externas 
 Biblioteca Francisco Xavier Clavigero UIA .
 : "Anecdotario redondelán"

Categoría:Vicerreis de Nova España
Categoría:Nados en Redondela
Categoría:Nados en 1643
Categoría:Finados en 1708
Categoría:Nobres de Galicia
Categoría:Condes de España
Categoría:Duques de España
Categoría:Grandeza de España
Categoría:Cabaleiros da Orde de Santiago